REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ: 238/10-02/05-16-60

Ivanić-Grad, 14. prosinca 2016.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o izmjenama Odluke o komunalnom redu**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o izmjenama Odluke o komunalnom redu**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Tihana Vuković Počuč, privremena pročelnica Upravnog odjela za lokalnu samoupravu, pravne poslove i društvenu djelatnost.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst i 137/15), članka 16. Zakona o komunalnom gospodarstvu (Narodne novine, broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj 36. sjednici održanoj dana 20. prosinca 2016. godine donijelo je sljedeću

**ODLUKU**

**o izmjenama Odluke o komunalnom redu**

Članak 1.

U Odluci o komunalnom redu (Službeni glasnik, broj 04/15) članak 115. stavak 1. mijenja se i glasi:

„Nadzor nad provedbom komunalnog reda propisanog ovom Odlukom, obavlja komunalno redarstvo.“

Članak 2.

U Odluci o komunalnom redu (Službeni glasnik, broj 04/15) članak 121. stavak 1. alineja 32. briše se.

Članak 3.

Ostale odredbe Odluke iz članka 1. ostaju neizmijenjene.

Članak 4.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

Klasa:021-01/16-01/ Predsjednik Gradskog vijeća:

URBROJ:238/10-01/13-16-

U Ivanić-Gradu, 20. prosinca 2016. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjeni Odluke o komunalnom redu |
| **PRAVNI TEMELJ:** | Članak 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst i 137/15), članak 2. stavak 2. Prekršajnog zakona (Narodne novine, broj 107/07, 39/13, 157/13, 110/15), članak 1. stavak 3. Zakona o policijskim poslovima i ovlastima (Narodne novine, broj 76/09, 92/14), članak 20. Zakona o prekršajima protiv javnog reda i mira (Narodne novine, broj 5/90, 30/90, 47/90, 29/94) i članak 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Sukladno članku 2. stavku 2. Prekršajnog zakona (Narodne novine, broj 107/07, 39/13, 157/13, 110/15) jedinice lokalne i područne (regionalne) samouprave mogu propisivati prekršaje i prekršajnopravne sankcije samo za povrede propisa koje ona donose na temelju svoje nadležnosti utvrđene Ustavom i zakonom i tu ovlast ne mogu prenijeti na drugoga.

Sukladno članku 1. stavku 3. Zakona o policijskim poslovima i ovlastima (Narodne novine, broj 76/09, 92/14) pojedini policijski posao i policijska ovlast, mogu se propisati i drugim zakonom. Dakle, ne mogu se propisati niže rangiranim pravnim propisima kao što su odluke.

Člankom 20. Zakona o prekršajima protiv javnog reda i mira (Narodne novine, broj 5/90, 30/90, 47/90, 29/94) propisano je da tko se na javnom mjestu odaje pijančevanju ili uživanju opojnih droga ili drugih omamljujućih sredstava, kaznit će se za prekršaj novčanom kaznom u protuvrijednosti domaće valute od 50 do 200 DEM.

Odluka o komunalnom redu donesena je 28. svibnja 2015. i objavljena je u Službenom glasniku broj 04/2015.

Članak 115. stavak 1. i članak 121. stavak 1. alineja 32., a u svezi s člankom 60. navedene Odluke nisu u skladu s navedenim odredbama Prekršajnog zakona, Zakona o policijskim poslovima i ovlastima i Zakona o prekršajima protiv javnog reda i mira.

Predlaže se Gradskom vijeću Grada Ivanić-Grada da usvoji ovu Odluku.